《雨晴望青山》
宋代·周紫芝

世间尤物如异人，青山不入诸山群。晚来浓翠欲成滴，雨后数鬟高切云。

人言兹山下埋玉，太白祠扉落岩谷。至今樵牧无斧斤，馀润油然归草木。

往岁小生来酹公，秋山未霜叶尚绿。是时落日在屋梁，彷佛如照公眉目。

今我不乐湖水滨，青山到眼无朝昏。更欲再拜望拱木，公已乘鸾上天门。

帝乡渺渺不知处，谁能为我招清魂。死生夜旦何足道，不敢复作湘累文。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。